CELEX: 62016TN0904
Language: hr
Date: 2016-12-21 00:00:00
Title: Predmet T-904/16: Tužba podnesena 21. prosinca 2016. – Labiri protiv EGSO-a i Europskog odbora regija

27.2.2017   
            
            
               HR
            
            
               Službeni list Europske unije
            
            
               C 63/33
            
         Tužba podnesena 21. prosinca 2016. – Labiri protiv EGSO-a i Europskog odbora regija
   (Predmet T-904/16)
   (2017/C 063/44)
   Jezik postupka: francuski
   
      Stranke
   
   
      Tužitelj: Vassiliki Labiri (Bruxelles, Belgija) (zastupnici: J.-N. Louis i N. De Montigny, odvjetnici)
   
      Tuženici: Europski gospodarski i socijalni odbor, Europski odbor regija
   
      Tužbeni zahtjev
   
   Tužitelj od Općeg suda zahtijeva da:
   utvrdi i presudi,
   
               —
            
            
               poništava se odluka glavnog tajnika Europskog odbora regija od 11. svibnja 2016. da tužitelja kao administratora rasporedi u Upravu za prevođenje na temelju nagodbe u predmetu F-33/15;
            
         
               —
            
            
               EGSO je odgovoran za zlouporabu ovlasti i povrijedio je svoju obvezu lojalnosti prema tužitelju time što ga je svjesno doveo u zabludu glede opsega sporazuma sklopljenog između stranaka 4. veljače 2016.;
            
         
               —
            
            
               EGSO i EOR zajedno će snositi troškove.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na povredi članka 266. UFEU-a, jer je pobijana odluka donesena očitom povredom nagodbe sklopljene u predmetu F-33/15, Labiri/EGSO.
            
         
               2.
            
            
               Drugi tužbeni razlog, koji se temelji na zlouporabi ovlasti, jer je tužitelj namjerno doveden u zabludu glede opsega sporazuma sklopljenog između stranaka i preciznije, tumačenja odredbi sporazuma od strane dvaju odbora.